當阿不思打破咗波特家族被派去葛萊分多學院嘅傳統，佢同天蠍一齊被派去史萊哲林學院果陣，呢個都令校方o晒嘴。阿不思喺霍格華茲嘅頭三年過住並唔開心嘅校園生活，佢喺眾人期盼嘅目光之下被派去同佢家族好唔同嘅學院，又無繼承到佢阿爸嘅魁地奇天份，而且學業成績又唔好，同埋被人人加喺佢頭上嘅「哈利·波特個仔」嘅光環令佢被壓到抖唔到氣，仲令到佢嘅脾氣越嚟越暴躁。